jkorsvik/nowiki_second_scrape_merged huggingface dataset:
Noah Baumbach

Noah Baumbach (født 3. september 1969) er en amerikansk filmregissør og manusforfatter. 


== Filmografi ==


=== Som regissør ===
Kicking and Screaming (1995)
Highball (1997)
Mr. Jealousy (1997)
The Squid and the Whale (2005)
Margot at the Wedding (2007)
Greenberg (2010)
The Meyerowitz Stories (2017)


=== Som manusforfatter ===
Kicking and Screaming (1995)
Highball (1997)
Mr. Jealousy (1997)
The Life Aquatic with Steve Zissou (2004)
The Squid and the Whale (2005)
Margot at the Wedding (2007)
Fantastic Mr. Fox (2009)
Greenberg (2010)
The Meyerowitz Stories (2017)


== Referanser ==


== Eksterne lenker ==
(en) Noah Baumbach på Internet Movie Database 
(sv) Noah Baumbach i Svensk Filmdatabas 
(da) Noah Baumbach på Filmdatabasen 
(da) Noah Baumbach på Scope 
(fr) Noah Baumbach på Allociné 
(en) Noah Baumbach på AllMovie 
(en) Noah Baumbach hos Turner Classic Movies 
(en) Noah Baumbach hos The Movie Database
David Bates (historiker)

David Bates (født 30. april 1945) er en engelsk professor i historie, med faginteressen engelsk middelalderhistorie, særlig den normanniske invasjonen og erobringen av England i 1066. David Bates har en omfattende publikasjon bak seg.
Bates var professor i middelalderhistorie ved Universitetet i Glasgow fra 1994 til 2003. Han tok deretter posisjonen som direktør for Instituttet for historieforskning (Institute of Historical Research) ved University of London i tiden mellom 2003 og 2008. Han har i dag en posisjon i middelalderhistorie ved Universitetet i East Anglia.


== Publikasjoner (utvalg) ==
Normandy before 1066, 1982
A bibliography of Domesday book, 1986
William the Conqueror, 1989
England and Normandy in the Middle Ages, 1994
Bishop Remigius of Lincoln 1067-1092, 1992


== Referanser ==


== Eksterne lenker ==
Publikasjoner av eller om David Bates i bibliotekene (WorldCat)
Tora Bora

Tora Bora (pashto: توره بوره – «svart støv»), lokalt kjent som Spīn Ghar, er et hulekompleks i Safed Koh-fjellene i det østlige Afghanistan, i Pachir Wa Agam-distriktet i Nangarhar-provinsen, rundt 50 km vest for Khyberpasset og 10 km nord for grensa til Pakistans føderalt administrerte stammeområder. 
Under invasjonen av Afghanistan i 2001 var dette en av festningene til Taliban og dets arabiske al-Qaida-allierte. Det var det antatte skjulestedet til Al Qaeda-lederen Osama bin Laden, og var åstedet for Slaget om Tora Bora i desember 2001.


== Litteratur ==
Hadden, Robert Lee. 2005. "Adits, Caves, Karizi-Qanats, and Tunnels in Afghanistan: An Annotated Bibliography"
Stormingen av København

Stormingen av København den 11. februar 1659 var et slag under Karl X Gustavs andre danske krig, mens København var beleiret av svenske tropper.
Svenskene hadde omringet København, og etter at københavnerne hadde stått imot omtrent et halvt år med blokade, bombardementer og angrep, forsøkte svenskene å innta byen ved et storstilt stormangrep.
Københavnerne var via spioner blitt advart om angrepet, og var forberedt med våpen og forsvarsplaner.
Det var oppstilt rundt 300 
Det var oppstillet omkring 300 kanoner, mortérer og annet artilleri på vollene i København, og utover det var der fordelt og oppstilt våpen av enhver art alt fra musketter og luntebørser til morgenstjerner, ljåer, kokende vann og tjære. Håndverkerer, studenter og andre sivile borgere var oppdelt i ni kompanier som hver var tildelt en del av vollen. De profesjonelle soldatene var plassert ved utsidene og ved Kastellet og Slotsholmen.
Svenskene utførte først et avledningsangrep ved Christianshavn og Slotsholmen om kvelden den 9. februar. De ble slått tilbake, og i tilbaketoget etterlot svenskene en av sine stormbroer, og københavnerne fikk nå vite at de var 36 fot lang. Dermed visste man også at hvis råkene i isen var litt bredere enn det, så kunne ikke svenske stormbroene nå over.
De hadde hele tiden holdt vollgravene og strendene åpne slik at de ikke frøs til, og ved hjelp av 600 nederlandske matroser utvidet de nå de åpne rennene til 44 fot. Isen var tykk, og arbeidet pågikk i et voldsomt snøvær fra klokken fire om ettermiddagen til utpå kvelden den 10. februar,
Fra etterretninger visste man at den svenske hæren nå hadde dratt fra sin leir i Carlstad, ved Brønshøj, og hadde tatt oppstilling bak Valby Bakke. Og da svenskene satte inn angrepet rundt midnatt samme kveld, ble de møtt med hard motstand.
Hovedangrepet ble satt inn mot Christianshavn og Vestervold — den nåværende Stormgade har sitt navn herfra — men den opphogde isen og de mange våpnene oppe på vollen hadde enn effektiv virkning mot de tette gruppene med angripende soldater. Likevel kjempet de seg helt opp til vollen, og det kom til regulære nærkamper.
Da svenskene erfarte at angrepet ved Vesterport gikk tregt valgte man i stedet å angripe ved Østerport. Svenskene kom ganske tett på Nyboder og var i ferde med å forsere vollgravene da de ble overrasket av et kraftig bakholdsangrep, som også påførte dem vesentlige tap.
Ved fem-tiden om morgenen gav svenskene opp og trakk seg tilbake. De hadde lidd store tap. Foran vollene fant man 600 lik av soldater som hadde omkommet i direkte kamp, og i tillegg kom alle de som hadde omkommet i vannet og som ikke ble funnet igjen. I tillegg kom også et stort antall sårede.
J.H.E. Bernstorff

Johann Hartwig Ernst von Bernstorff (født 13. mai 1712 i Hannover, død 18. februar 1772) var greve, geheimeråd og dansk-norsk statsminister. Han var sønn av friherre Joachim Bernstorff, som var godseier, og onkel til Andreas Peter Bernstorff. 
Bernstorff var sønn av en adelsmann fra Hannover, Joachim Engelke friherre Bernstorff til Gartow, Wotersen og flere andre gods. Etter at hans morfar, Andreas Gottlieb Bernstorff, hadde spilt en viktig rolle som hannoversk minister hos kong Georg I av Storbritannia, ble han den neste fremstående statsmann fra denne familien. Han ble utdannet ved forskjellige universiteter og ved utenlandsreiser og la på denne måten grunnlaget for sin utvikling og språkferdigheter i flere europeiske språk.


== Karriere ==
Bernstrorffs virke som innflytelsesrik politiker og diplomat, strakte seg over mer enn 20 år og han tjente under tre forskjellige konger. (Christian VI, Frederik V og Christian VII). Bernstorff startet sin karriere som gesandt i Frankrike og gjorde store deler av forarbeidet i forbindelse med den franske forbundsavtalen inngått mellom Danmark-Norge og Frankrike på 1740-tallet. Vel tilbake i Danmark igjen, gikk han inn i statsrådet. Hans innflytelse steg og etter hvert var det slik at alle viktige saker, både innenriks og utenrikssaker, gikk gjennom hans hånd. Dette var i en periode hvor kongen hadde liten interesse for regjeringsspørsmålene og det utviklet seg til et kabinettstyre. 
I sitt virke hadde  Bernstorff to hovedmål med politikken; løsningen av det Holstein-Gottorpske spørsmål og å holde Danmark-Norge utenfor alle krigene som raste i Europa på 1700-tallet. Som et ledd i dette arbeidet han for en nøytralitetsavtale med Sverige og avtalen om væpnet nøytralitetsforbund ble inngått i 1756. Problemene i forhold til Holstein-Gottorp ble imidlertid ikke løst før i 1773, etter Bernstorffs død.


== Avskjed og siste år ==
Christian VII overtok tronen i 1766. Kongen var sinnssyk og ute av stand til å regjere. Bernstorff var i kraft av sin stilling som president for det tyske Kancelli utenriksminister i denne perioden. Dette innebar at han hadde utvidede fullmakter omtrent slik en kombinert statsminister og utenriksminister ville hatt i dag. 
Og det var Bernstorff som formulerte mesteparten av den danske politikken i denne perioden. Dette ble det en ende på da Johann Friedrich Struensee ville oppnå stillingen som kongens fortrolige. Struensee måtte kvitte seg med Bernstorff og lyktes med å finne en anledning til det.  Bernstorff hadde sendt to orlogsskip på straffeaksjon mot algirske pirater, som hadde oppbrakt utallige danske og andre europeiske handelsskip i Middelhavet. Toktet endte som en katastrofe. 15. september 1770 ble han avskjediget og forlot Danmark. Den siste tiden av sitt liv levde han i Hamburg.


== Utmerkelser ==
Bernstorff var innehaver av Dannebrogordenen, Elefantordenen og Troskapsordenen.


== Bernstorffstøtten ==
I 1783 ble det avduket et minnesmerke over Bernstorff i Gentofte; Bernstorffstøtten utført av Johannes Wiedewelt.


== Referanser ==


== Eksterne lenker ==
Om Bernstorff hos Dansk Biografisk leksikon
Frode Sander Øien

Frode Sander Øien (født 12. mai 1969) er en norsk musiker og forfatter. Han spiller i bandet I Love Wynona, og har tidligere spilt i Sanderfinger, hvor han var «primus motor». Han vokste opp i Steinkjer, hvor han spilte i bandet Flippa Hormoner sammen med Øyvind Brandtsegg, Stig Holum og Bent Sæther. Frode Sander Øien er forfatteren bak pseudonymet Samuel Bjørk som i 2013 utga boken Det henger en engel alene i skogen (Vigmostad & Bjørke). Boken er den første i en serie og er solgt for utgivelse i 22 land.


== Bibliografi ==
Fantastiske Pepsi Love (Cappelen 2001)
Speed til frokost (Cappelen 2009)
Det henger en engel alene i skogen (Vigmostad & Bjørke 2013). Under pseudonymet Samuel Bjørk.
Uglen (Vigmostad & Bjørke 2015). Under pseudonymet Samuel Bjørk.
Gutten som elsket rådyr (Vigmostad & Bjørke 2018). Under pseudonymet Samuel Bjørk.


== Diskografi ==


=== I Love Wynona ===
A Beautiful Noise (2009)
The Whiteroom Sessions (2012)


=== Sanderfinger ===
AlbumCamping (1999)
Evig rosa (2000)SinglerStar Wars (1999)
Østers (1999)
Racerbil (1999)
UFO 3000 (2000)


=== The Hærmætti Tysland Band ===
Ørli mornings (2006)
Radio Tyslandsvika (2011)SinglerØl over heile mæ (2006)


=== Olsen ===
Grønn (1992)


=== Deltar på ===
Angelo Records: Norway Rocks (1988)
Morfars hus: Homonoton (1992)
Motorpsycho & Tre Små Kinesere: Mot riving av Svartlamon (1996)
Motorpsycho: Starmelt (1997)
Motorpsycho: Angels and Daemons at Play (1997)
Norske Gram: Spæll mæ! (2001)
Fremmed Rase: Pisspreik (2003)
Nordafjells: Røst (2009)
Motorpsycho: Roadwork Vol. 4: Intrepid Skronk (2011)


== Referanser ==


== Eksterne lenker ==
(en) Frode Sander Øien på MusicBrainz 
(sv) Sanderfinger.se
HTC Prophet

HTC Prophet er en Windows Mobile-basert kombinert PDA og mobiltelefon (smartphone) som ble produsert av HTC. 
Den er etterfølgeren til HTC Magician, ble lansert i begynnelsen av 2006. Den er også solgt under navnene Orange SPV M600, Dopod 818 pro, Qtek S200, Vodafone VPA Compact S, O2 XDA Neo, Swisscom XPA S200 og i-mate JAMin.


== Spesifikasjoner ==
Skjerm: 2,8 tommer
Skjermoppløsning: 240 x 320 (65 536 farger)
Styring: touchskjerm med stylus, håndskriftgjenkjenning, 5-veis navigasjonstast
Batteri: 1200 mAh
Taletid: opptil 5 timer
Standbytid: opptil 200 timer
Kamera: 2 megapiksler
Videoopptak: Ja
GPS: Nei
200 MHz TI OMAP prosessor
RAM: 64 MB
ROM: 128 MB
Quadband: GSM 850/900/1800/1900
GPRS, EDGE
SD minnekort
Operativsystem: Windows Mobile 5 Professional
Wi-Fi: IEEE 802.11 b/g
Bluetooth 2.0
Infrarød port
Mini USB (HTC ExtUSB)
Størrelse: 108,8 mm (h), 59,3 mm (b) 18,4 mm (d)
Vekt: 148 g med batteri


== Eksterne lenker ==
Phone Arena – HTC Prophet
PDA DB - Qtek S200 (HTC Prophet) Specs
Primus motor

Primus motor (latin: «den første bevegelse») er et antikt filosofisk uttrykk som er forbundet med Aristoteles. Det beskriver en bevegelses første opphav, i gamle tider ofte ensbetydende med Gud. Nå om dagen brukes uttrykket til å beskrive den primære drivkraft bak et bestemt prosjekt.


== Se også ==
Det kosmologiske gudsbevis
Vesterport (København)

Vesterport var en av Københavns fire byporter. At København var en festning, innebar at alle inn- og utgang foregikk gjennom disse portene. De andre var Nørreport, Østerport og Amagerport.
Vesterport ble oppført i 1583 og senere gjenoppbygget i stein av Frederik 3. i 1668. Portrommet i den nye porten var ca. 3,75 meter bredt og vel 4,5 meter høyt. Som en arkitektonisk finurlighet ble det brukt kanonløp til de søylene som bar hovedgesimsen. I 1722 ble den restaurert, hvorpå Frederik 4.s kronede initialer og årstallet 1722 ble hogd inn i toppen av portfasaden, og lengre ned stod Frederik 3.s monogram og årstallet for den opprinnelige oppførelsen.
Vesterport var fra gammelt av ansett som byens hovedinngang. Hit kom de reisende, også utenlandske. De nærmet seg Vesterport gjennom en flott oppkjørselsallé med dobbelte rader av trær på begge sider. Tilsvarende ble anlagt foran Nørre- og Østerport, og på Dag Hammarskjölds Allé står fremdeles.Vesterport ble også brukt til innførsel av varer til torgdagene onsdag og lørdag, på vogner og sleder fra Sjælland. En kilometerlang kø dannet seg, siden ingen slapp inn i byen uten avregning av «aksisen», avgift på forbruksvarer som smør, melk, kjøtt, mel og halm. For å hindre smugling ble hver vogn undersøkt. Endelig skulle det skrives ut kvittering, og avgift betales for å passere broen, «bropenger» som godtgjørelse for slitasjen på broplankene. Vesterport vendte også ut mot landeveien til Korsør, hvor reisende fra Fyn og Jylland oftest ankom fra. Kl 12 midnatt smalt Vesterport i lås. Kom noen til byen etter midnatt, måtte de ta seg til Nørreport som ble åpnet om natten mot erleggelsen av to skilling.Like innenfor porten, på venstre hånd, befant Vesterports-vakten seg. Her skulle reisende med postvognen henvende seg ved ankomst til byen for å oppgi navnet sitt. På høyre hånd lå Halmtorvet, hvor bøndene solgte halm og høy i tillegg til hester, der Rådhuspladsen ligger i dag. 
I middelalderen stod Københavns store galge utenfor Vesterport, omtrent der Victoriagade ligger nå; men i 1622 var området såpass bebygget at galgen ble flyttet bak våre dagers «Folkets Hus» på Enghavevej.Porten ble revet ned i 1857 da København opphørte å være en befestet by. 


== Referanser ==


== Eksterne lenker ==
Beskrivelse av Vesterport
Vesterport

Navnet Vesterport benyttes i flere danske byer:

Vesterport (København) var en byport i København.
Vesterport stasjon er S-togstasjonen på dette stedet.
Vesterport (Odense) var en byport i Odense, og er nå navnet på en bygning.
Sanderfinger

Sanderfinger var en norsk popgruppe fra Trøndelag som holdt på fra 1998 til 2000, med gjenforeningskonserter et par ganger senere.Bandet ble startet av Frode Sander Øien, som fikk hjelp av Sola Jonsen, Bent Sæther og Snah til å lage en demo i 1998. I januar 1999 spilte bandet inn albumet Camping, som ble kåret til ukas album på NRK P3. Singelen «Racerbil» lå åtte uker på kanalens A-liste. Albumet var produsert av Bent Sæther. En omfattende norgesturné fulgte, og bandet besto av Bård Slagsvold, Morten Skjørholm, Bjørn Blengsli, Sola Jonsen, Lars Gunnar Lien og Truls Lorentzen. 
Året etter kom albumet Evig rosa, som også var produsert av Bent Sæther. Øien fikk hjelp av Morten Skjørholm og Even Granås under innspillingen. Også Truls Lorentzen og Bjørn Blengsli var med.


== Diskografi ==
Camping (1999)
Evig rosa (2000)


== Referanser ==


== Eksterne lenker ==
(en) Sanderfinger på Discogs 
(en) Sanderfinger på MusicBrainz 
(en) Sanderfinger på Spotify 
(en) Sanderfinger på Last.fm 
(no) Sanderfinger på Rockipedia
Slaget ved Sjællands Odde

Slaget ved Sjællands Odde var et sjøslag som ble utkjempet mellom den dansk-norske og den britiske flåte utenfor Sjællands Odde i 1808. Den danske flåtes eneste linjeskip «Prinds Christian Frederik» — under kommando av kaptein Carl Wilhelm Jessen — hadde seilt fra Helsingør dagen før og var på vei vestover nord for Sjælland, da de 21. mars ble innhentet av en større britisk flåtestyrke, utgått fra Höganäs og som ankret opp ved Røsnæs, mens det danske skipet lå ved Sejerø.
Den 22. mars seilte de engelske skipene mot det danske skipet, og den danske kapteinen ville prøve å unnslippe de engelske og nå tilbake til Kronborg ved hjelp av sin gode lokalkjenskap. Han foretok derfor noen kompliserte manøvrer nord for Sejerø som imidlertid ble vanskeliggjort av den panikkslagne losen som skulle hjelpe ham. Etter en del kryssinger frem og tilbake innhentet de engelske skipet «Prinds Christian Frederik» ved Sjællands Odde rundt 18-tiden, og den danske kapteinen la skipet tett inn mot kysten slik at det kunne settes på grunn fremfor å havne i engelske hender. Ved 19-tiden begynte de første skuddene og snart var det danske skipet omringet, og det var i disse innledende trefningene at den danske første-offiser, Peter Willemoes, falt da han ble truffet av en kanonkule i hodet. Etter tre timers kamp satte kaptein Jessen skipet på grunn og strøk flagget. De danske sjømennene ble flyttet over til et av de engelske skipene med tanke på transport til fangenskap i England. De døde ble fraktett inn til land. Den 23. mars ble «Prinds Christian Frederik» satt i brann da ilden nådde kruttdepotet og skipet sprang i luften. De døde sjømennene ble alle begravd i en fellesgrav på Odden kirkegård, hvor det noen år senere ble reist et minnesmerke over de falne.


== Referanser ==


== Eksterne lenker ==
Slaget ved Sjællands Odde – Dansk militærhistorie.
Prinds Christian Frederik
Dayabukta

Dayabukta （kinesisk: 大亞灣, pinyin: Dàyà Wān; jyutping: Daai6aa3 waan1), tidligere kjent som Biasbukta, er en havbukt øst for Hongkong i provinsen Guangdong i det sørlige Folkerepublikken Kina. Langs dens bredder ligger i dag (2009) fire kjernekraftreaktorer. To hver av dem utgjør sammen  Dayabukta kjernekraftverk og Ling Ao kjernekraftverk.  
På vestsiden av Dayabukta ligger Dapenghalvøya. 


== Historie ==
Bukta var et skjulested for sjørøvere i 1920-årene mens den kinesiske regjering var opptatt med forberedelsen og gjennomføringen av Nordekspedisjonen.


== Eksterne lenker ==
Dayabuktas beliggenhet Arkivert 18. november 2009 hos Wayback Machine.
Guangdong Daya Bay Nuclear Power Plant
Daya Bay Neutrino Experiment
Amagerport

Amagerport var en av Københavns fire byporter; de tre andre var Nørreport, Vesterport og Østerport. Det vokste frem et behov for en ny byport etter anleggelsen av Christianshavn i 1617 og Amagerport ble reist som en følge av det. 
Amagerport ble bygget om og fornyet flere ganger, blant annet i 1668 og 1724. I forbindelse med vollenes fall på midten av 1850-tallet var ikke behovet for en byport lenger til stede og Amagerport ble revet i 1857. 
Acciseboden – eller tollerens hus – er bevart, og portens tidligere beliggenhet er markert med en minneplate. Christians IVs opprinnelige vold er markert med stensetning. 


== Eksterne lenker ==
Amagerport – Jens Fleischer: Kulturhistorisk opslagsbog
Minnetavle for Amagerport
Amagerport, København
Artemis Records

Artemis Records var et New York-basert selvstendig plateselskap.
Selskapet ble grunnlagt i juli 1999, av Danny Goldberg. Selskapet ble nedlagt i januar 2004.


== Artister (utvalg ==
Alan Parsons
Boston
Steve Earle
Sugarcult
Black Label Society
Better Than Ezra
dope
Little Barrie
Stephan Smith
Fabulous Thunderbirds
Jaguar Wright
Ruff Ryders
John Hiatt
Khia
The Pretenders
Kittie
Warren Zevon
Helene Kortner

Helene Kortner (født 11. april 1966 i Porsgrunn) er en norsk keramiker.
Kortner har hovedfag fra Kunsthøgskolen i Bergen. Hun har deltatt i mange gruppeutstillinger og hadde i 2003 separatutstilling i Kunstnerforbundet. Verk av henne er innkjøpt av blant andre Kunstindustrimuseet i Oslo, Vestlandske Kunstindustrimuseum og Sørlandets Kunstmuseum.Kortner mottok Kunsthåndverkprisen i 2007 fra Bildende Kunstneres Hjelpefond for den keramiske skulpturen «Løwer fra Bohemia» (materiale: modellert glasert steingods).


== Referanser ==
Sanmen

Sanmen (kinesisk: 三门县; pinyin: Sānmén Xiàn) er et fylke ved kysten i byprefekturet Taizhou i provinsen Zhejiang i Folkerepublikken Kina. Det har et areal på 1 072 km². 
Befolkningen var på 398 817 innbyggere i 1999.En lokal delikatesse, sanmenkrabbe, er kjent over hele Kina.
Sanmen kjernekraftverk er under bygging (2009) i fylket.


== Administrative enheter ==
Storkommuner:

Haiyou, Shaliu, Zhu'ao, Tingpang, Liuao, Hengdu, Jiantiao, Lipu, Huaqiao, Xiaoxiong.Kommuner:

Gaojian, Yanchi, Silin, Shepan.


== Samferdsel ==


=== Jernbane ===
Høyhastighetsbanen Ningbo–Taizhou–Wenzhou-banen går gjennom området.


== Referanser ==


== Eksterne lenker ==
Lokalregjeringens sider
Douglas Harriman Kennedy

Douglas Harriman Kennedy (født 24. mars 1967 i Washington, D.C.) er en amerikansk journalist.
Kennedy ble uteksaminert fra Georgetown Preparatory School og Brown University og begynte sin karriere som journalist i New York Post. Som undersøkende journalist for avisen fikk Kennedy første intervju med politimannen som arresterte Timothy McVeigh for bombingen i Oklahoma City.
Han publiserte også en del artikler relatert til helsetjenester og storbyområde-historier.
Kennedy kom til Fox News Channel som en generell journalist i august 1996 og leder et bi-månedlig program på kanalen, Douglas Kennedy's American Stories. Mens han var hos Fox News, dekket han presidentvalgene i 1996, 2000 og 2004, samt orkanen Katrina.I 2006, mens han jobbet som korrespondent for Fox News-programmet «The Big Story med John Gibson», kommenterte han på kontroversen om hvorvidt filmen av Crocodile Hunter Steve Irwins siste øyeblikk skulle vises, og bemerket at han og hans søsken «måtte vokse opp med» å se sendinger og videoklipp av sin egen fars død igjen og igjen. Han sa at i Irwins tilfelle, ville det være virkelig «unødvendig og i svært dårlig smak».


== Personlig liv ==
Douglas Harriman Kennedy er det tiende barn av Robert F. Kennedy og Ethel Skakel Kennedy, oppkalt etter W. Averell Harriman, en venn av familien og tidligere guvernør i New York. Han giftet seg med Molly Elizabeth Stark den 22. august 1998 i Nantucket i Massachusetts, datter av John Sherwood Stark og Sharon Ellen Vinge.
De har tre døtre: Riley Elizabeth Kennedy, født 26. august 1999 i Nantucket, Mary McCauley, født 22. august 2001 og Rowen Francis født i juni 2004.


== Referanser ==
HTC Tornado

HTC Tornado eller HTC Tornado Tempo er en Windows Mobile-basert mobiltelefon (smartphone) som ble produsert av HTC. 
Den ble lansert i november 2005, og er også solgt under navnene T-Mobile SDA US, Qtek 8300, Dopod 586W og I-Mate SP5m.


== Spesifikasjoner ==
Design: Klassisk (candybar)
Skjerm: 2,2 tommer
Skjermoppløsning: 240 x 320 (65 536 farger)
Styring: numerisk tastatur, 5-veis navigasjonstast
Batteri: 1050 mAh
Taletid: opptil 4,5 timer
Standbytid: opptil 192 timer
Kamera: 1,3 megapiksler
Videoopptak: Ja
GPS: Nei
200 MHz TI OMAP 850 prosessor
RAM: 64 MB
ROM: 64 MB
Quadband: GSM 850/900/1800/1900
WAP, GPRS, EDGE
Mini-SD minnekort (maks 2 GB)
Operativsystem: Windows Mobile 5 for Smartphone
Wi-Fi: IEEE 802.11 b
Bluetooth 1.2
Infrarød port: IrDA 1.2
Mini USB
Størrelse: 107,5 mm (h), 46 mm (b) 17,5 mm (d)
Vekt: 106 g med batteri


== Eksterne lenker ==
Phone Arena – HTC Tornado specifications
PDA DB - Qtek 8300 (HTC Tornado Tempo) Specs
Divčibare

Divčibare (serbisk: Дивчибаре) er en by på fjellet Maljen i Serbia. Det er også et viktig fjell i Serbia.


== Eksterne lenker ==
Offisielt nettsted 
(en) Divčibare – kategori av bilder, video eller lyd på Commons
Siward av Abingdon

Siward av Abingdon (død 1048) var abbed ved Abingdon.
Siward var en munk ved Glastonbury han ble utpekt til abbed av Abingdon i 1030. I 1044 ble han gjort til biskop av St Martins, og samme år ble han gjort til stedsfordrende erkebiskop av Canterbury da Edsige av Canterbury ble syk. Siwards tid i Canterbury varte fram til 1048 da han selv ble syk og reiste tilbake til Abingdon hvor han døde i løpet av de neste åtte ukene.Siward må ikke forveksles med den Siward som var biskop av Rochester fra 1058 til 1075.


== Referanser ==
Maljen

Maljen er et fjell sentralt i Serbia og et kjent turiststed både sommerstid og vinterstid. Toppen ligger 1104 meter over havet. På Maljen ligger utfartsstedet Divčibare med tre hoteller, 24 ferieleirer og to fjellhytter.
Lise Gaudernack

Inger-Lise Gaudernack (født 1. mai 1949 i Son) er en norsk keramiker. 
Gaudernack er utdannet som keramiker ved Nova Scotia College of Art & Design i Halifax i Nova Scotia i Canada (1977–1984).
I 1984 var hun hospitant ved Kunsthøgskolen i Oslo.


== Stipendtildelinger ==
1986: Statens Etableringsstipend
1988: Statens Reisestipend


== Innkjøp ==
Nordenfjeldske kunstindustrimuseum
Norsk kulturråd
Kunstindustrimuseet i Oslo


== Referanser ==


== Eksterne lenker ==
Om Gaudernack på Lions Vestbys nettsider